तत्काल ५० करोडको लगानीमा स्थापना गरिएको उद्योगमा ५ वर्षभित्रै लगानी विस्तार गरेर २ सय ५० करोड पुयाउने उद्देश्य छ ।सिंघानियाले भने, ‘अर्ध स्वचालित मेसिन रहेको उद्योगमा हाल नेपालकै ६५ कामदार छन् । दुई वर्षभित्र १ सय २५ हुनेछन् ।’टायर उद्योगको सम्भावना प्रशस्त रहेको नेपालमा टायरको कुल मागको ९९ प्रतिशत आपूर्ति आयातबाटै गरिन्छ । जसमध्ये ८० प्रतिशत आयात भारतबाट गरिन्छ । प्रायः बन्द भइरहने गोरखकाली रबर उद्योगले उत्पादन गर्ने टायरले नेपालको माग धान्न सकिरहेको छैन ।उनले उद्योगको पहिलो लक्ष्य आयात प्रतिस्थापन गर्नु रहेको बताउँदै एक वर्षपछि निर्यात सुरु गर्ने योजना रहेको जानकारी दिए ।
